b'\n_START_ARTICLE_\nRobert Marland\n_START_PARAGRAPH_\nRobert Davies Marland (f\xc3\xb8dt 13. maj 1964 i Mississauga, Canada) er en canadisk tidligere roer og olympisk guldvinder._NEWLINE_Marland var med i den canadiske otter, der vandt guld ved OL 1992 i Barcelona. Det var anden gang canadierne vandt OL-guld i denne disciplin, og udover Marland bestod b\xc3\xa5dens bes\xc3\xa6tning af Darren Barber, Andrew Crosby, Michael Forgeron, John Wallace, Derek Porter, Michael Rascher, Bruce Robertson og styrmand Terrence Paul. Der deltog i alt 14 lande i konkurrencen, hvor canadierne sikrede sig guldet foran Rum\xc3\xa6nien og Tyskland, der vandt henholdsvis s\xc3\xb8lv og bronze. _NEWLINE_Marland var ogs\xc3\xa5 med i canadiernes otter ved OL 1988 i Seoul, hvor det blev til en 9. plads.'